Lav et referat af nedenstående tekst:

Tekst:
I sidste uge var Ulrik Linnemann i aktion i sin rallycross-bil ved EM-stævnet i England. Jagten på EM-guldet endte brat efter en kørefejl, Linnemann ramte barrieren og rullede rundt, hvorefter bilen brød i brand. Den kommende weekend skifter han rallycross-bilen ud med den nye og spændende Danish Supertourisme Turbo-bil, der yder 300 hestekræfter. Den frække Supertourisme racerbil er udstyret med en 2-liters turbomotor med 300 hk. Igennem klæberigt racergummi fra Yokohama, overføres motorens kræfter via en 6-trins sekventiel racer-gearkasse. Det er Ulrik Linnemanns første sæson i serien, som lige nu føres af Michel Nykjær fra Næstved. Nykjær har lagt sig i spidsen for Danish Supertourisme Turbo-serien. Kia-køreren fra Team Prego har allerede kørt 161 points ind på sin mesterskabskonto. Men nu bliver han for alvor udfordret af de nærmeste forfølgere. Jesper Egebart fra Vejle er nr. 2  med 153,5 points. Køreren i Nordic Racing har flere andenpladser i denne sæson og er altså ikke kommet forbi Michel Nykjær i den samlede stilling. Det er altså Nykjær, resten af feltet jagter, når TV2 Nord sender live fra weekendens løb på Padborg Park. Vi sender i to omgange med start klokken 12.30 på søndag.

Referat:
Kun en uge efter han rullede rundt i sin rallycross-bil og havnede på hospitalet, er racerkører Ulrik Linnemann klar til Danish Supertuourisme Turbo på Padborg Park.